Diari Oficial de la Generalitat Valenciana


Sumari del DOGV 430, del 19-09-1986 (1986/807202)

ACORD de 5 de setembre de 1986, del Consell de la Generalitat Valenciana, pel qual s'aprova definitivament la Modificació de les Normes Subsidiàries de Planejament d'Albal, consistent en el canvi d'alíniacions del carrer Pintor Sorolla.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   430

Data del DOGV
:   19-09-1986

Secció del DOGV
:   ALTRES DISPOSICIONS

Número del document
:   1986/807202


Data del document
:   05-09-1986

Organisme emissor
:   Presidència de la Generalitat

Tipus de document
:   Acord

Acord de 5 de setembre de 1986, del Consell de la Generalitat Valenciana, pel qual s'aprova definitivament la Modificació de les Normes Subsidiàries de Planejament d'Albal, que consisteix en el canvi d'alineacions del carrer Pintor Sorolla.  
El Govern Valencià, en sessió celebrada el dia 5 de setembre de 1986, adoptà entre altres, el següent Acord:   
«Vist el Projecte de Modificació de les Normes Subsidiàries de Planejament d'Albal consistent en el canvi d'alineacions del carrer Pintor Sorolla.   
Vist que l'Ajuntament d'Albal va tramitar diverses modificacions de les Normes Subsidiàries de Planejament del susdit Municipi, entre les quals hi havia la que origina aquest Acorda consistent en el canvi d'alineacions del carrer Pintor Sorolla, atorgant-los les aprovacions inicial i provisional en sessió plenària de 27 de desembre de 1984, quedant la segona condicionada al fet que no es formulassen al·legacions en el període d'informació pública, com així s'esdevingué, amb la publicació de l'esmentat acord i l'obertura del període d'informació pública en el diari Las Províncies de 5 de gener de 1985, i en el Butlletí Oficial de la Província de 21 de gener de 1985.   
Vist que, pel fet d'afectar aquesta modificació a la configuració de dues zones verdes, va ser elevat l'expedient al Conseller d'Obres Públiques, Urbanisme i Transports, el qual, per Resolució de 18 de novembre de 1985, va obrir un període d'informació pública pel termini de quinze dies a fi que l'Ajuntament formules al·legacions, tràmit que va ser executat per aquest mitjançant escrit de 13 de desembre de 1985, darrere del qual el dit Conseller va informar favorablement la modificació per Resolució de 17 de gener de 1986.   
Vist que a continuació es va elevar l'expedient al Consell d'Estat per al seu informe, el qual, encara que fent consignar la inconveniència de l'atorgament de l?aprovació provisional condicionada en l'acord d'aprovació inicial mateix, va emetre l'informe en sentit favorable pel que fa a la modificació proposta, mitjançant Dictamen de 24 de juliol de 1986.   
Atés que la finalitat d'aquesta modificació, el canvi d'alineacions del carrer Pintor Sorolla d'Albal, s'estima suficientment justificada, ja que significa l'adaptació del Pla, en aquest aspecte, a la realitat existent, sense que la modificació signifique reducció de dues zones verdes a les quals afecta, la superfície de la qual, pel contrari, passa de 1.853 a 2.000 metres quadrats.   
Atés que, per implicar la modificació una configuració diferent de dues zones verdes, d'acord amb el que estableixen l'article 50 de la Llei del Sòl, en relació amb el Reial Decret 299/1979, de 26 de gener, sobre transferència de competències en matèria d'urbanisme al Consell del País Valencià, i el Decret de 2 d'agost de 1979 d'aquest últim, es requerien els informes favorables del Conseller d'Obres Públiques, Urbanisme i Transports i del Consell d'Estat, informes que han estat emesos en aquest sentit en dates 17 de gener i 24 de juliol de 1986, respectivament.   
Atés que, en virtut de les disposicions esmentades, la competència per a atorgar l'aprovació definitiva correspon al Consell de la Generalitat Valenciana.   
Vists els preceptes esmentats, la Llei del Sòl, el Reglament de Planejament, la Llei de Procediment Administratiu i altres disposicions de pertinent aplicació.   
En atenció d'aquests motius, i a proposta del Conseller d'Obres Públiques, Urbanisme i Transports, s'acorda:   
Aprovar definitivament la Modificació de les Normes Subsidiàries de Planejament d'Albal, consistent en el canvi d'alineacions del carrer Pintor Sorolla del susdit Municipi.»   
Cosa que es fa publica per a general coneixement, significant-se que el transcrit Acord esgota la via administrativa; contra el qual hom podrà interposar recurs de reposició previ al contencioso-administratiu, davant el Consell de la Generalitat Valenciana i en el termini d'un mes.   
València, 5 de setembre de 1986.   
El President de la Generalitat,  
JOAN LERMA I BLASCO